《仙岩道间》
宋代·赵蕃

兹岩如许深，中乃一物无。
非仙莫能幻，故即岩之呼。
何代有禅莫，孑焉寄褐蒲。
名字不可考，种松今欲枯。
我来值雪后，阴崖尽成晡。
茶罢摄衣起，巾车问前途。
前冈云气敷，后岭两脚暗。
宵安礼贤枕，蚤赴天心饭。
奔驰亦云极，憇息宁恤蹔。
自犹厌登车，况乃躬负担。
行年甫三十，道里遍千万。
怀哉坐一饥，使我历诸患。
长卿病故多，次山仕真漫。
盍整旧时书，归欤老山涧。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。